Document ID: 31989L0680

ΟΔΗΓΙΑ ΤΟΥ ΣΥΜΒΟΥΛΙΟΥ
της 21ης Δεκεμβρίου 1989
για την τροποποίηση της οδηγίας 77/536/ΕΟΚ περί προσεγγίσεως των νομοθεσιών των κρατών μελών που αφορούν τις διατάξεις προστασίας σε περίπτωση ανατροπής των γεωργικών ή δασικών ελκυστήρων με τροχούς
(89/680/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,
την πρόταση της Επιτροπής^(1),
Σε συνεργασία με το Ευρωπαϊκό Κοινοβούλιο^(2),
ιΕχοντας υπόψη τη γνώμη της Οικονομικής και Κοινωνικής Επιτροπής^(3),
Εκτιμώντας:
ότι επιβάλλεται να εκδοθούν τα μέτρα για την προοδευτική εγκαθίδρυση της εσωτερικής αγοράς κατά τη διάρκεια χρονικής περιόδου η οποία λήγει στις 31 Δεκεμβρίου 1992 ότι η εσωτερική αγορά περιλαμβάνει έναν χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων
ότι η οδηγία 77/536/ΕΟΚ^(4), όπως τροποποιήθηκε τελευταία από την οδηγία 87/354/ΕΟΚ^(5), περιορίζει, με το άρθρο 9, το πεδίο εφαρμογής της επί των ελκυστήρων με μάζα περιλαμβανόμενη μεταξύ 1,5 και 4,5 τόνων ότι αν αυξηθεί κατά 1,5 τόνους η μέχρι σήμερα οριζόμενη μέγιστη μάζα, δεν δημιουργούνται σημαντικά προβλήματα όσον αφορά την οδική ασφάλεια και την ασφάλεια της εργασίας στους αγρούς
ότι οι διατάξεις προστασίας σε περίπτωση ανατροπής των ελκυστήρων με μάζα περιλαμβανόμενη μεταξύ 4,5 και 6 τόνων μπορούν να εξομοιωθούν με εκείνες των ελκυστήρων
με μάζα περιλαμβανόμενη μεταξύ 1,5 και 4,5 τόνων και μπορούν, ως εκ τούτου, να υπόκεινται στους ίδιους κανόνες,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 9 τέταρτη περίπτωση της οδηγίας 77/536/ΕΟΚ, οι λέξεις «μάζα περιλαμβανόμενη μεταξύ 1,5 και 4,5 τόνων» αντικαθίστανται από τις λέξεις «μάζα περιλαμβανόμενη μεταξύ 1,5 και 6 τόνων».
Άρθρο 2
Τα κράτη μέλη θέτουν σε εφαρμογή τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο 12 μήνες από τις 3 Ιανουαρίου 1990. Ενημερώνουν αμέσως την Επιτροπή σχετικά.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 21 Δεκεμβρίου 1989.

Labels: 7
8
9
6
15